ສານສູງສຸດ ການາ ຕັດສິນ ຜົນການເລືອກຕັ້ງ
​ຜູ້​ພິພາກ​ສາ ທ່ານ William Atuguba ​ໄດ້ອ່ານ ​ຄໍາ​ຕັດສິນຂອງ​ສານ​ ໃນ​ວັນ​ພະຫັດ​ວານ​ນີ້ ​ວ່າ ທ່ານ Mahama ​ໄດ້ “ຖືກເລືອກຕັ້ງ ​ຢ່າງ​ຖືກ​ຕ້ອງ”.
ສານສູງສຸດ Ghana ໄດ້ປະກາດວ່າທ່ານ John Mahama ໄດ້ຮັບໄຊຊະນະເປັນປະທານາທິບໍດີ  ຕາມການຢັ່ງສຽງເລືອກ ຕັ້ງ ປະທານາທິບໍດີ ໃນປີກາຍນີ້ ແລະປະຕິເສດຕໍ່ການທ້າທາຍ ຈາກຝ່າຍຄ້ານ ຜູ້ພິພາກສາ ທ່ານ William Atuguba ໄດ້ອ່ານການຕັດສິນ ຂອງສານໃນວັນພະຫັດວານນີ້ ວ່າ ທ່ານ Mahama ໄດ້ “ຖືກ ເລືອກຢ່າງຖືກຕ້ອງ” ແລະການຮຽກຮ້ອງຈາກ ຝ່າຍຄ້ານ ພັກຮັກຊາດໃໝ່ ຫລື New Patriotic Party ນັ້ນໄດ້ຖືກປະຕິເສດ ຜົນເລືອກຕັ້ງທີ່ເປັນທາງການ ຈາກການປ່ອນບັດໃນເດືອນທັນວາ ສະແດງໃຫ້ເຫັນວ່າ ທ່ານ Mahama ໄດ້ໄຊຊະນະຢ່າງຫວຸດວິດດ້ວຍ ຄະແນນສຽງ 50 7 ພັກ NPP ກ່າວວ່າ ຜົນຂອງການເລືອກຕັ້ງນັ້ນເປັນການສໍ້ໂກງ ຮ່ວມທັງການກ່າວຫາທີ່ວ່າມີການບິດເບືອການນັບຄະແນນສຽງ ຕໍາຫລວດ Ghana ໄດ້ສົ່ງເຈົ້າໜ້າທີ່ 30 000 ຄົນອອກໄປປະຈໍາໜ້າທີ່ ກ່ອນໜ້າການຕັດສິນວັນພະຫັດ ໃນກໍລະນີເກີດເຫດວຸ້ນວາຍ ໂຄສົກຕໍາຫລວດ ທ່ານ Cephas Arthur ກ່າວວ່າ ຕໍາຫລວດຕຽມພ້ອມແລ້ວ ທີ່ຈະຮັກສາບັນດາເຈົ້າໜ້າທີ່ ແລະປະຈຳການຢູ່ຕາມສະຖານີອັນສໍາຄັນຕ່າງໆ ເຊນວ່າ ໂຮງໄຟຟ້າ ແລະທະນາຄານ Ghana Ghana ໄດ້ກາຍມາເປັນນຶ່ງໃນ ອາຟຣິກາ ທີ່ເປັນປະເທດຖຸ່ນທ່ຽງທີ່ສຸດ ທີ່ໄດ້ມີການໂອນອໍານາດຢ່າງສັນຕິ ນັບຕັ້ງແຕ່ຕົ້ນຊຸມປີ 1990 ເປັນຕົ້ນມາ